Viva Films

Ang Viva Films ay isang kompanyang pamproduksyon ng pelikula sa Pilipinas na itinatag noong Nobyembre 11, 1981. Nasa ilalim ng Viva Communications Inc. ang Viva Films. Nagsimula ang kompanya nang naghahanap ang noo'y Alkalde ng Lungsod ng Pasay na si Pablo Cuneta ng kasosyo para i-prodyus ang ikalawang pelikula ng kanyang anak na si Sharon Cuneta at si Vic del Rosario na humahawak sa karera ni Sharon sa pag-awit ang nahanap niyang maging kasosyo. Naitatag ang Viva Films sa sosyohan na ito para gawin ang P.S. I Love You na pinagbidahan ni Sharon at katambal niyang si Gabby Concepcion.

Noong unang limang taon ng kompanya, naging estratehiya nila ang pagkuha ng mga karapatang-ari ng ibang lokal na prodyuser, at nakakuha sila ng 500 lokal na titulo sa ibang prodyuser na binubuo ng 40% ng kanilang koleksyon na mga gawa. Sa dami ng kanilang mga koleksyong pelikula, kumikita sila sa paglilisensya ng mga ito sa ibang mga plataporma tulad ng mga himpilan ng kaybol na PBO at Cinema One. Nagkaroon din sila ng kasunduan sa ibang kompanyang produksyon tulad ng GMA Pictures at Globalgate Entertainment, na pinamumunuan ng Amerikanong kompanyang produksyon na Lionsgate.

Tala ng mga pelikula ayon sa laki ng kita
+ Tala ng mga pelikula ng Viva Films ayon sa kita  Ranggo Pamagat  Taon  Kita sa takilya (tinatayang halaga)  Mga pananda  Sang. 1 Gandarrapiddo: The Revenger Squad 2017 ₱571,000,000 kasamang i-prinodyus sa Star Cinema  2 Beauty and the Bestie 2015 ₱526,000,000  3 The Amazing Praybeyt Benjamin 2014 ₱440,000,000 4Miracle in Cell No. 72019₱475,000,000 5 Girl, Boy, Bakla, Tomboy 2013 ₱421,000,000kasamang i-prinodyus sa Star Cinema 6 It Takes a Man and a Woman 2013 ₱405,000,000  7 Sisterakas 2012 ₱393,000,000 8The Mall, The Merrier2019₱338,000,000 9 The Unkabogable Praybeyt Benjamin 2011 ₱331,000,000 10 Kita Kita 2017 ₱320,000,000 kasamang i-prinodyus sa Spring Films

Mga sanggunian

Kaurian:Mga kompanya ng pelikula